Document ID: 32012R0729

IZVEDBENA UREDBA KOMISIJE (EU) št. 729/2012
z dne 8. avgusta 2012
o registraciji imena v register zajamčenih tradicionalnih posebnosti [Bratislavský rožok / Pressburger Kipfel / Pozsonyi kifli (ZTP)]
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (1) ter zlasti tretjega pododstavka člena 9(5) Uredbe,
ob upoštevanju naslednjega:
(1)
V skladu s členom 8(2) Uredbe (ES) št. 509/2006 je bila vloga Slovaške za registracijo imena „Bratislavský rožok“ / „Pressburger Kipfel“ / „Pozsonyi kifli“, prejeta 4. februarja 2008, objavljena v Uradnem listu Evropske unije (2).
(2)
Nemčija, Avstrija in Madžarska so v skladu s členom 9(1) Uredbe (ES) št. 509/2006 registraciji ugovarjale. Ugovori so se na podlagi točke (a) prvega pododstavka člena 9(3) navedene uredbe šteli za dopustne.
(3)
Komisija je v dopisih z dne 11. novembra 2010 zadevne države članice povabila, naj se ustrezno posvetujejo.
(4)
Zadevne države članice so v šestih mesecih dosegle sporazum, o katerem so Komisijo uradno obvestile 16. maja 2011 in ki obsega spremembe začetne specifikacije; zlasti je bila iz vloge za registracijo odstranjena prošnja, da se ime registrira s pridržanjem iz člena 13(2) Uredbe (ES) št. 509/2006.
(5)
Ta odstranitev zadeva uporabo imena proizvoda in zato ne more šteti za manjšo spremembo v smislu člena 11(3)(c) Uredbe Komisije (ES) št. 1216/2007 (3).
(6)
V skladu z drugim pododstavkom člena 9(5) Uredbe (ES) št. 509/2006 mora Komisija ponovno preučiti vlogo v skladu s členom 8(1) navedene uredbe.
(7)
Vloga za registracijo imena „Bratislavský rožok“ / „Pressburger Kipfel“ / „Pozsonyi kifli“, kakor je bila spremenjena v skladu z navedenim sporazumom, je bila zato ponovno objavljena v Uradnem listu Evropske unije (4).
(8)
Ker Komisija ni prejela nobenega ugovora v skladu s členom 9 Uredbe (ES) št. 509/2006, je treba navedeno ime registrirati -
SPREJELA NASLEDNJO UREDBO:
Člen 1
Ime iz Priloge k tej uredbi se registrira.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. avgusta 2012

Labels: 3
17
18